**ОДОБРЯВАМ:……………П\***

**Маргарита Георгиева**

***Зам.кмет на Община Тополовград***

***/Съгласно Заповед №22/12.01.2016г./***

\*Заличено обстоятелство на основание чл.2 от ЗЗЛД

ДОКУМЕНТАЦИЯ

ЗА ВЪЗЛАГАНЕ НА ОБЩЕСТВЕНА ПОРЪЧКА ЧРЕЗ СЪБИРАНЕ

НА ОФЕРТИ С ОБЯВА С ПРЕДМЕТ:

***«Абонаментна поддръжка на мрежите и съоръженията за уличното осветление, осветление на градски парк и нов гробищен парк Тополовград, както и на 2 (два) броятрафопостове, общинскасобственост на териториятанаОбщинаТополовград до 31.01.2021 год.»***

Януари, 2019 г.

**СЪДЪРЖАНИЕ:**

1. ОБЩИ УСЛОВИЯ
2. ТЕХНИЧЕСКА СПЕЦИФИКАЦИЯ
3. ИЗИСКВАНИЯ КЪМ УЧАСТНИЦИТЕ
4. ИЗИСКВАНИЯ И УКАЗАНИЯ ПРИ ПОДГОТОВКА И ПРЕДСТАВЯНЕ НА ОФЕРТАТА
5. КРИТЕРИЙ ЗА ВЪЗЛАГАНЕ НА ПОРЪЧКАТА
6. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ
7. СКЛЮЧВАНЕ НА ДОГОВОР
8. *ПРОЕКТ НА ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА*
9. *ОБРАЗЦИ*

I. ОБЩИ УСЛОВИЯ

* 1. Възложител

Възложител на настоящата обществена поръчка съгласно чл. 5, ал. 2, т. 9 от Закона за обществените поръчки (ЗОП) е Кмета на Община Тополовград.

* 1. Предмет и кратко описание на поръчката

***Предмет* на настоящата обществена поръчка е *«Абонаментна поддръжка на мрежите и съоръженията за уличното осветление, осветление на градски парк и нов гробищен парк Тополовград, както и на 2 (два) броятрафопостове, общинскасобственост на територията на Община Тополовград до 31.01.2021 год.»***като същата ще бъде възложена чрез събиране на оферти с обява на основание чл. 20, ал. 3, т. 2 от ЗОП.

Обхватът на поръчката включва изпълнението на всички мероприятия по текущата поддръжка, експлоатация и ремонт на уличното осветление, осветление на градския парк и новия гробищен парк на град Тополовград, както и на 2 броя трафопостове, общинска собственост на територията на Община Тополовград.

Понастоящем изграденото и реконструирано през 2009 г. улично осветление на територията на община Тополовград е с осветителни тела, монтирани на стълбовете на разпределителната мрежа НН, собственост на ЕВН.

Уличното осветление е изпълнено с енергоспестяващи лампи за УО.

**3.Място и срок за изпълнение на поръчката**:

*3.1. Мястото* на изпълнение на поръчката е община Тополовград. Общброй на уличнитеосветителни тела, подлежащи на поддръжка – 3895 бр. разпределени по количества по населени места и отдалеченост от общинския център, както следва:

|  |  |  |  |
| --- | --- | --- | --- |
| **№ по ред** | **Населено място** | **Брой осветителни**  **тела** | **Отдалеченост от общинския център** |
| **1** | **2** | **3** | **4** |
| 1. | Българска поляна | 110 | 15,9 |
| 2. | Владимирово | 20 | 20,4 |
| 3. | Доброселец | 75 | 11,9 |
| 4. | Каменна река | 110 | 14,5 |
| 5. | Капитан Петко войвода | 132 | 6,3 |
| 6. | Княжево | 180 | 16,5 |
| 7. | Мрамор | 160 | 6,1 |
| 8. | Орешник | 160 | 3,4 |
| 9. | Орлов дол | 170 | 15,2 |
| 10. | Планиново | 40 | 27,8 |
| 11. | Присадец | 25 | 33,5 |
| 12. | Радовец | 220 | 26,9 |
| 13. | Сакарци | 15 | 7,7 |
| 14. | Светлина | 170 | 16,2 |
| 15. | Синапово | 260 | 20,3 |
| 16. | Срем | 200 | 15,6 |
| 17. | Устрем | 250 | 14,3 |
| 18. | Филипово | 20 | 30,3 |
| 19. | Хлябово | 315 | 9,2 |
| 20. | Чукарово | 64 | 11,5 |
| 21. | Тополовград | 1199 |  |
|  | **ОБЩО:** | **3895** |  |

Осветлението на градски парк Тополовград е изпълнено 2011 година, електрическо захранването е подземно. Абонаментното обслужване ще се изразява в подмяна на лампи, регулиране на часовници и подрязване на короните на дърветата около осветителните тела. Брой на осветителните тела 101 (сто и един).

Осветлението на Нов гробищен парк Тополовград е изпълнено 2012 година, електрическото захранването е подземно. Абонаментното обслужване ще се изразява в подмяна на лампи и регулиране на часовници. Брой на осветителните тела 5 (пет).

Обслужването на трафопостовете, общинска собственост се изразява в извършване на профилактика и отстраняване на аварии на следните обекти:

* Трафопост „ДВПР”-с. Радовец;
* Трафопост „Мелница”-гр. Тополовград

*3.2. Срокът* за изпълнение на поръчката е до 31.01.2021г.

Договорът за абонаментна поддръжка ще бъде сключен за срок от две години по твърдо договорена цена, посочена в офертата.

Дейностите, включени за изпълнение на настоящата поръчка са:

- Контрол, мониторинг на състоянието и грижа за безопасна експлоатация на съществуващи съоръжения;

- Откриване и отстраняване на кабелни повреди на улично и парково осветление;

- Направа на съединителни муфи до 1 кV;

- Откриване и отстраняване на повреди по въздушни мрежи за улично осветление, мрежи за осветление на градски парк и нов гробищен парк Тополовград;

- Ремонт на осветителни тела;

- Доставка и подмяна на осветители и осветителни тела за улично и парково осветление;

- Доставка, подмяна, настройка и регулиране на часовници за улично и парково осветление;

- Ремонт на комутационна апаратура в касетки и електрически табла за улично и парково осветление;

- Почистване на клони на въздушни мрежи за улично осветление и около осветителни тела в това число и на градски парк Тополовград;

- Извършване на текущ ремонт и ежемесечна профилактика на улично и парково осветление;

- Осигуряване на аварийни групи и дежурства по време на почивни и официални празнични дни;

- Транспортиране на всички отпадъци, получени при извършване на дейностите, предмет на поръчката на отредени за целта места;

- Други видове дейности свързани с поддръжката на улично и парково осветление (при необходимост и по заявка на Възложителя);

- Профилактика, текущ ремонт и поддръжка на 2 броя трафопостове, общинска собственост

Общата максимална прогнозна стойност на поръчката е в размер на **60000.00***(шейсет хиляди)*левабез включен ДДС или **72000.00***(седемдесет и две хиляди)*лева с включен ДДС. Посочената сума е максимално допустимата стойност, която участниците могат да оферират за изпълнение на предмета на поръчката. Ценовите предложения, които надвишават определената от Възложителя прогнозна стойност, няма да бъдат разглеждани и оценявани, като съответните участници ще бъдат отстранявани.

Участниците изготвят офертите си въз основа на зададените в документацията за участие изисквания за изпълнение на поръчката. Оферираните от участниците цени следва да са в лева, с и без начислен ДДС и да включват всички разходи по изпълнение на предмета на поръчката.

* 1. Достъп до документацията на обществената поръчка

Възложителят предоставя пълен достъп по електронен път до документацията към обявата за събиране на оферти на следния Интернет адрес: www. topolovgrad.nit.bg, раздел "Профил на купувача".

Всички разяснения по документация ще бъдат публикувани на същият интернет адрес. Изтеглянето на документацията от посочения интернет адрес е безплатно.

* 1. Условия и ред за получаване на разяснения по документацията

При писмено искане за разяснения по условията на обществената поръчка, направено до 3 *(три)* дни преди изтичането на срока за получаване на оферти, Възложителят публикува най-късно на следващия работен ден в профила на купувача писмени разяснения.

* 1. Гаранция за изпълнение. Условия и размер.

Гаранцията за изпълнение, съгласно чл. 111, ал. 2 от ЗОП е определена в размер на 3% от стойността на договора за обществена поръчка.

Гаранцията се предоставя в една от следните форми:

1. парична сума;
2. банкова гаранция;
3. застраховка, която обезпечава изпълнението чрез покритие на отговорността на изпълнителя.

Гаранциите във формата на парична сума могат да се внасят по банков път, по сметка на Възложителя:

IBAN: BG35STSA93003300704111

BIC: STSABGSF

БАНКА ДСК ЕАД клон Тополовград

Банковата гаранция следва да е безусловна и неотменима, в полза на Възложителя, в нея следва изрично да е посочено името на обществената поръчка и да е със срок на валидност - с 30 *(тридесет)* дни по-дълъг от крайния срок за изпълнение на договор за обществена поръчка. Обслужването на банковата гаранция за изпълнение, таксите и други плащания по нея, банковите преводи, комисионните, както и поддържането на банковата гаранция за изпълнение през целия период на действие, са за сметка на изпълнителя.

При представяне на гаранцията за изпълнение, в платежното нареждане, в банковата гаранция или застраховка, която обезпечава изпълнението чрез покритие на отговорността на изпълнителя, изрично се посочва договора, за който се представя гаранцията.

Гаранцията за изпълнение се представя при подписване на договора от участника, определен за изпълнител на поръчката. Условията и сроковете за задържане, респ. освобождаване на гаранцията за изпълнение се уреждат в договора за възлагане на обществената поръчка.

*II. ТЕХНИЧЕСКА СПЕЦИФИКАЦИЯ*

* 1. Обект и предмет на обществената поръчка

Техническата спецификация е предназначена да даде описание на работите, които трябва да бъдат извършени по изпълнение на обществена поръчка с предмет : ***„Абонаментнаподдръжка на мрежите и съоръженията за уличното осветление, осветление на градски парк и нов гробищен парк Тополовград, както и на 2 (два) броятрафопостове, общинскасобственост на територията на Община Тополовград до 31.01.2021 год. включително.”***

Изпълнението на поръчката включва изпълнението на следните дейности:

- Контрол, мониторинг на състоянието и грижа за безопасна експлоатация на съществуващи съоръжения;

- Откриване и отстраняване на кабелни повреди на улично и парково осветление;

- Направа на съединителни муфи до 1 kV;

- Откриване и отстраняване на повреди по въздушни мрежи за улично осветление, мрежи за осветление на градски парк и нов гробищен парк Тополовград;

- Ремонт на осветителни тела;

- Доставка и подмяна на осветители и осветителни тела за улично и парково осветление;

- Доставка, подмяна, настройка и регулиране на часовници за улично и парково осветление;

- Ремонт на комутационна апаратура в касетки и електрически табла за улично и парково осветление;

- Почистване на клони на въздушни мрежи за улично осветление и около осветителни тела в това число и на градски парк Тополовград;

- Извършване на текущ ремонт и ежемесечна профилактика на улично и парково осветление;

- Осигуряване на аварийни групи и дежурства по време на почивни и официални празнични дни;

- Транспортиране на всички отпадъци, получени при извършване на дейностите, предмет на поръчката на отредените за целта места;

- Други видове дейности свързани с поддръжката на уличното и парково осветление (при необходимост и по заявка на Възложителя);

- Профилактика, текущ ремонт и поддръжка на 2 броя трафопостове, общинска собственост – „ДВПР”- с. Радовец и трафопост „Мелница”- гр. Тополовград

При изпълнение предмета на поръчката да се спазват изискванията на действуващите в Българиянормативнидокументи, на Наредба № 3 за устройството на електрическитеуредби и електропроводните линии, Наредба № 8 за правила и норми за разполагане на технически проводи и съоръжения в населени места, Правилника по безопасността на труда и експлоатацията на електрическитеуредби и съоръжения.

Вложенитематериали да отговарят на действащите български и европейски стандарти.

Всички демонтажни работи да се извършат в ред обратен на монтажните.

Всички работи да се извършват на открито при атмосферни условия. Монтьорите, които се качват по стълбовете трябва да са положили изпит по ПТБ и ПТЕ и да имат необходимите квалификационни групи.

Задължителен е предварителния инструктаж на персонала за възможните опасности и начини на предотвратяване на последствия, и непрекъснат контрол за изпълнение на услугата.

Следва стриктно да се прилагат организационните и технически мероприятия предвидени в ПТБ за осигуряване безопасността на работещите.

Задължително е използването на лични предпазни средства.

Лични предпазни средства при монтажа и демонтажа са предпазните колани и каски.

Нормалната експлоатация на обекта не предлага наличието на отпадъчни продукти.

При демонтажните и монтажни работи по време на изпълнение на поръчката всички отпадъци своевременно да бъдат транспортирани на отредените за целта места.

* 1. **Изисквания за налична механизация и оборудване на изпълнителя**

Участникът трябва да притежава необходимата механизация и оборудване, което ще допринесе за своевременното и нормалното изпълнение на предвидените дейности. Машините могат да бъдат собствени или наети за срока на изпълнение на договора. За изпълнение на поръчката участникът може да се позовава на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.Когато участник се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

**3.Изисквания за осигуряване на здравословни и безопасни условия на труд**

Изпълнителят трябва да осигури здравословни и безопасни условия на труд на работниците чрез осигуряване на режим на работа съобразен с изискванията на Кодекса на труда и да спазва нормативните документи свързани с тези изисквания като осигуряване на работно облекло, лични предпазни средства при необходимост, изправност на техниката, начален и периодичен инструктаж и др.. Работниците, които обслужват и управляват машините трябва да бъдат снабдени и с инструкции, съдържащи изискванията по техника на безопасността, указанията на сигналната система, правилата за управление на машината, правилата за определено натоварване и допустимата скорост на работа на машината и др. Отговорността на изпълнителя в случай, че при изпълнение на договора причини щети на работниците е по реда на Кодекса на труда и Гражданския процесуален кодекс, а при щети на трети лица е по реда на Гражданския процесуален кодекс.

1. **Противопожарна охрана**

При изпълнение на поръчката изпълнителят трябва да се съобразява включително да инструктира работниците си и за спазване на следните правила:

Забранява се гасенето с вода на запалени течни горива. Същото да се извършва с пясък или със специални пенообразуващи и други подходящи пожарогасителни средства.

Пушенето и паленето на огън да става на определени за целта пожарообезопасени места. В случай на пожар, да не се гасят с вода варели с нефт и нефтопродукти и др.

**5. БХТПБ по време на изпълнението на договора**

Работодателите и лицата, които ръководят и/или управляват трудовите процеси, се задължават да осигурят и утвърдят инструкции по безопасност, хигиена на труда и пожарна безопасност (БХТПБ) за отделните видове работни места съгласно изискванията за безопасност на труда, установени в нормативните актове, стандартизационните документи и паспортите на работното оборудване.

**Забранява се допускането до работа на лица, които:**

Имат противопоказни заболявания спрямо условията на работата.

Поради временно възникнали здравословни, битови и т.н причини (употреба на алкохол, упойващи вещества, неразположение и т.н.) не са в състояние да извършват работата по изпълнение предмета на поръчката или би възникнала опасност за живота и здравето им, на трети лица или целостта и изправността на работното оборудване.

* 1. **Екология**

Използваните машини трябва да са сравнително нови и в добро техническо състояние, така че да не създават прекомерно замърсяване на въздуха и околната среда. Трябва да се спазва екологичното законодателството свързано с тази област на действие.

**III. ИЗИСКВАНИЯ КЪМ УЧАСТНИЦИТЕ**

1. Общи изисквания към участниците
2. Участници могат да бъдат български и/или чуждестранни физически и/или юридически лица, или обединения между тях. Участниците следва да отговарят на условията на Възложителя, съгласно настоящата документация, ЗОП, ППЗОП и приложимата нормативна уредба.Възложителят отстранява от участие в процедурата участник, който не отговаря на нормативните изисквания или на някое от условията на Възложителя.
3. За участника следва да не са налице обстоятелствата по чл. 54, ал. 1, т. 1-5 и 7 от ЗОП.

Липсата на обстоятелства по чл. 54, ал. 1, т. 1-5 и 7 от ЗОП се отнасят за лицата, които представляват участника, членовете на управителни и надзорни органи и за други лица, които имат правомощия да упражняват контрол при вземането на решения от тези органи, съгласно чл. 54, ал. 2 от ЗОП.

Участникът декларира липсата на обстоятелствата с представянето на декларации по образец от настоящата документация. Участникът избран за изпълнител при сключване на договора за обществена поръчка следва да представи актуални документи, удостоверяващи липсата на основанията за отстраняване от процедурата.

Забележка: В случай, че за кандидата или участника са налице основанията по чл.54, ал.1, т. 1-5 или 7 от ЗОП, същият може да представи доказателства по чл.56 от ЗОП, че е предприел мерки, които гарантират неговата надеждност, въпреки наличието на съответното основание за отстраняване.

1. На основание чл.З, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици, дружества, регистрирани в юрисдикции с преференциален данъчен режим, и на свързаните с тях лица се забранява пряко или косвено да участват в процедури по възлагане на обществени поръчки по ЗОП и нормативните актове по прилагането му, независимо от характера и стойността на обществената поръчка, включително и чрез гражданско дружество/консорциум, в което участва дружеството, регистрирано в юрисдикция с преференциален данъчен режим, освен ако не са налице основанията на чл.4 от горепосочения закон.

Участникът декларира съответствието си с изискванията на закона с представянето на декларация по образец от настоящата документация.

1. Когато участник е обединение, което не е регистрирано като самостоятелно юридическо лице, партньорите в обединението/консорциума сключват споразумение, в което задължително посочват следната информация както и информация относно:
2. правата и задълженията на участниците в обединението;
3. разпределението на отговорността между членовете на обединението;
4. дейностите, които ще изпълнява всеки член на обединението;
5. определяне на партньор, който ще представлява обединението (може да бъде направено и в отделен/обособен документ);
6. уговорена солидарна отговорност (заедно и поотделно) между членовете на обединението за изпълнението на договора.

Възложителят не изисква обединенията да имат определена правна форма, за да могат да представят оферта

1. Участниците могат свободно да ползват подизпълнители, но задължително следва да са посочили това обстоятелство при подаване на офертата. В този случай те трябва да представят доказателство за поетите от подизпълнителите задължения.

Независимо от възможността за използване на подизпълнители отговорността за изпълнение на договора за обществена поръчка е на изпълнителя. Подизпълнителите (ако има такива) трябва да отговарят на критериите за подбор в съответствие с дейностите, които ще извършват и за тях не трябва да са налице основанията за отстраняване от процедурата. В тази връзка всеки подизпълнител следва да бъдат представени отделни декларации по образец 3-7.

Изпълнителите нямат право да:

1. сключват договор за подизпълнение с лице, за което е налице обстоятелство по чл. 54, ал. 1, т. 1-5 и 7 от ЗОП;
2. възлагат изпълнението на една или повече от дейностите, включени в предмета на обществената поръчка, на лица, които не са подизпълнители;
3. заменят посочен в офертата подизпълнител, освен когато: за предложения подизпълнител е налице или възникне обстоятелство по чл. 54, ал. 1, т. 1-5 и 7 от ЗОП; предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение; договорът за подизпълнение е прекратен по вина на подизпълнителя.

1.6. При изготвяне на офертата участниците следва да спазват задълженията, свързани с данъци и осигуровки, опазване на околната среда, закрила на заетостта и условията на труд.

2. Критерии за подбор

Участникът трябва да отговаря на следните минимални изисквания:

1. Изисквания за икономическото и финансовото състояние

Възложителят не поставя изисквания за икономически възможности.

2.2. Изисквания за техническите и професионалните способности

* + 1. Участникът, през последните 3 години, считано от датата на подаване на офертата трябва да е изпълнил минимум две дейности, с предмет и обем, които да са идентични или сходни с тези на поръчката.

Под дейност с предмет и обем, идентични или сходни с тези на поръчката, следва да се разбира „поддържане“ и „ремонт“ на улично осветление.

Удостоверяване и доказване:

При подаване на офертата, участникът декларира съответствието с посочения критерий за подбор чрез попълване на Декларация за съответствие с утвърдените от Възложителя критерии за подбор *(Образец № 7 от настоящата документация*), в която посочва дейностите, които са идентични или сходни с тези на поръчката, стойностите, датите и получателите, заедно с доказателство за извършената услуга.

* + 1. Участникът трябва да разполага с техническо оборудване - собствена или наета специализирана и комплектована техника за поддържане на улично осветление и трафопостове.

Удостоверяване и доказване:

При подаване на офертата, участникът декларира съответствието с посочения критерий за подбор чрез попълване на Декларация за съответствие с утвърдените от Възложителя критерии за подбор *(Образец № 7от настоящата документация)*, в която посочва цялото техническо оборудване, с което разполага за изпълнение на обществената поръчка.

* + 1. Участникът трябва да разполага със собствена или наета покрита материално-техническа база за паркиране и поддържане на уличното осветление, която трябва да се намира на територията на община Тополовград, с оглед своевременно изпълнение на задълженията по договора за обществена поръчка.

Удостоверяване и доказване:

При подаване на офертата, участникът декларира съответствието с посочения критерий за подбор чрез попълване на Декларация за съответствие с утвърдените от Възложителя критерии за подбор *(Образец № 7от настоящата документация),* в която посочва механизацията*(собствена или наета)* и покрита материално-техническа база *(собствена или наета)*за паркиране и поддържане на уличното осветление, която трябва да се намира на територията на община Тополовград.

2.2.4. Участникът трябва да разполага с персонал, включително ръководни служители и шофьори за всяко специализирано техническо средство с правоспособност за управление на моторно превозно средство от съответната категория и инструктирани за работа с машината.

Удостоверяване и доказване:

При подаване на офертата, участникът декларира съответствието с посочения критерий за подбор чрез попълване на Декларация за съответствие с утвърдените от Възложителя критерии за подбор *(Образец № 7от настоящата документация),* в която посочва лицата, включително ръководните служители, които ще отговарят за изпълнението на поръчката с посочване на образованието, професионалната квалификация и професионалния опит и номерата и датите на издаването на удостоверенията им за управление на МПС с посочване на съответната категория, необходима за управление на специализирания автомобил .

*ВАЖНО!!!* Възложителят може да изисква от участниците по всяко време да представят всички или част от документите, чрез които се доказва декларираната в офертата информация, когато това е необходимо за законосъобразното провеждане на процедурата.

Участниците в настоящата процедура, в това число и участници - обединения от физически и/или юридически лица, могат да се позоват на капацитета на трети лица, независимо от правната връзка между тях, по отношение на критериите за подбор, поставени от Възложителя.

Когато участник се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

Третите лица, на основание чл.65, ал.4 ЗОП, трябва да отговорят на съответните критерии за подбор, за доказването на които участникът се позовава на техния капацитет и за тях не са налице основанията за отстраняване от процедурата. В тази връзка за всяко трето лице следва да бъдат представени отделни декларации по образец 3-7.

3. Основания за отстраняване

Възложителят отстранява от участие в обществената поръчка участник, който:

* 1. не отговоря на посочените в т. 1 от настоящия раздел изисквания;
  2. не отговаря на поставените в т. 2 от настоящия раздел критерии за подбор;
  3. не изпълни условие, посочено в документацията за обществената поръчка;
  4. е представил оферта, която не отговаря на:

а) предварително обявените условия на поръчката;

б) правилата и изискванията, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП;

* 1. участник, който не е представил в срок обосновката по чл. 72, ал. 1 или чиято оферта не е приета съгласно чл. 72, ал. 3 - 5 от ЗОП;
  2. участниците, които са свързани лица.

IV. ИЗИСКВАНИЯ И УКАЗАНИЯ ПРИ ПОДГОТОВКА И ПРЕДСТАВЯНЕ НА

ОФЕРТАТА

* + 1. Изисквания при подготовка на офертата
       1. Участникът трябва да проучи всички условия и спецификации в настоящата документация. Невъзможността да предостави цялата информация, изисквана в документацията или представянето на оферта, която не отговаря на документацията и изискванията на Възложителя, може да доведе до неразглеждане на офертата му.
       2. Офертата следва да бъде оформена по приложените към документацията образци.
       3. Видът, качеството и характеристиките на дейностите, предмет на поръчката, трябва да отговарят напълно на изискванията на техническата спецификация, нормативната база, която ги урежда и условията за изпълнение на поръчката.
       4. Офертата трябва да включва пълния обем за видовете дейности по предмета на поръчката.
       5. Всеки участник може да представи само една оферта. Варианти не се допускат.
       6. Всички документи, свързани с офертата, се представят на български език. Всички приложени документи на чужд език следва да са придружени с превод на български език. Непредставянето на съпътстващ превод на представен документ ще се счита за непредставен документ, което е основание за отстраняване на участника.
       7. Представената оферта трябва да има срок на валидност минимум 60 *(шестдесет)* календарни дни, считано от крайния срок за получаване на оферти.
       8. При представяне на копия на изискуеми документи, същите следва да бъдат заверени с текст "Вярно с оригинала" и да са подписани от лицето, извършило заверката и подпечатани с печата на участника.
       9. Офертата се подписва от законния представител на участника или упълномощено от него лице, като за това се прилага нотариално заверено пълномощно от законния представител на участника.
       10. Всички разходи по изработването и представянето на офертите са за сметка на участниците.
    2. Изисквания и указания към съдържанието на офертата

Участниците представят:

* + - * 1. Списък на документите, съдържащи се в офертата *(Образец 1);*
        2. Информационен лист на участника *(Образец 2);*
        3. Нотариално заверено пълномощно, когато лицето, което подава офертата, не е законният представител на участника **(оригинал)** *(ако е приложимо - когато не е подписана от управляващия участника);*
        4. Декларация по чл. 97, ал. 5 от ППЗОП за обстоятелствата по чл.54, ал. 1, т. 1, 2 и 7 от ЗОП *(Образец3);*

5. Декларация по чл. 97, ал. 5 от ППЗОП за обстоятелствата по чл.54, ал.1, т.3-5 от ЗОП *(Образец4);*

6. Декларация за обстоятелствата по чл. 55, ал. 1 от ЗОП*(Образец 5);*

7. Документи, доказващи предприетите мерки за надеждност по смисъла на чл. 56, ал. 1 от ЗОП ***– ако е приложимо;***

8. Декларация по чл.3, т. 8 и чл. 4 от Закона за икономическите и финансовите отношения с дружествата*(Образец6);*

9. Декларация за съответствие с утвърдените от Възложителя критерии за подбор *(Образец 7);*

10. Декларация за участието или неучастието на подизпълнители *(Образец 8);*

11. Декларация за съгласие за участие като подизпълнител *(Образец 9);*

12. Декларациязазапознаване с условиятанапоръчката*(Образец10);*

13. Декларация по чл. 39, ал.3, т.1, б. „г“ от ППЗОП за срока на валидност на офертата*(Образец 11;*

14. Декларацияпо чл. 39, ал. 3, т. 1, б.“в“ от ППЗОП засъгласие склаузите на приложения проектнадоговор*(Образец12);*

15. Декларация по чл. 102, ал. 1 от ЗОП *(Образец 13);*

16. Техническо предложение *(Образец 14);*

17. Ценово предложение *(Образец 15);*

18. Декларация от член на обединение( *образец №16*)

19.Декларация по чл.6, ал.2 от Закона за мерките срещу изпиране на пари (*образец №17*)

20. Други документи и информация

В ценовото предложение участникът посочва единични цени и обща цена (без ДДС) на всяка дейност съгласно техническата спецификация, както и общата стойност за изпълнение на поръчката в български лева без включен ДДС и с включен ДДС.

Посочените единични цени трябва да включват всички разходи без ДДС – транспорт, дежурства, печалба и други, които ще бъдат направени във връзка и по време на изпълнение на поръчката и няма да бъдат променяни по време на изпълнението на договора.

На основание чл. 72 от ЗОП, когато предложение в офертата на участник, свързано с цена, което подлежи на оценяване е с повече от 20 на сто по-благоприятно от средната стойност на предложенията на останалите участници, Възложителят изисква подробна писмена обосновка за начина на неговото образуване, която се представя от участника в 5-дневен срок от получаване на искането.

3. Представяне на офертата

Офертата се представя от участника, или от упълномощен от него представител, лично или чрез пощенска или друга куриерска услуга с препоръчана пратка с обратна разписка в Деловодството на община Тополовград, Център за информация и услуги, пл. „Освобождение“ № 1, град Тополовград всеки работен ден от 8:00 часа до 12.00 часа и от 13.00 часа 16:00 часа, най-късно **до 16:00 часа** на **11.01.2019 година** и ще се отварят на **14.01.2019 година** от **14.00 часа**.

В случай, че срокът бъде удължен на основание чл. 188, ал. 2 от ЗОП оферти ще се приемат до **16.00 часа 15.01.2019 година** и ще се отварят на **16.01.2019 година** от **14.00 часа.**

Документите се представят в запечатана непрозрачна опаковка, върху която се посочват:

1. наименованието на участника, включително участниците в обединението, когато е приложимо;

2. адрес за кореспонденция, телефон и по възможност - факс и електронен адрес;

3. наименованието на поръчката.

За получените оферти за участие при възложителя се води регистър, в който се отбелязват:

1. подател на офертата;

2. номер, дата и час на получаване;

3. причините за връщане на офертата, когато е приложимо.

При получаване на офертата върху опаковката се отбелязват поредният номер, датата и часът на получаването, за което на приносителя се издава документ.

Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост.

Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра. В тези случаи не се допуска приемане на оферти от лица, които не са включени в списъка.

V. КРИТЕРИЙ ЗА ВЪЗЛАГАНЕ НА ПОРЪЧКАТА

**Критерият за възлагане е„най-ниска цена"**.

Предлаганата от участника обща цена се определя на база единична цена в ценовото предложение.

Участник предложил обща цена на поръчката над прогнозната, определена от възложителя се отстранява от процедурата.

Акопредлаганата цена е еднаква в офертите на двама и повече участника, комисията повежда публично жребий за определяне на изпълнител съгласно чл. 58, ал. 3 от ППЗОП.

Оценяват се само предложения на участник, чиято оферта съответства на поставените критерии за подбор и чийто Техническо предложение отговаря на условията на Възложителя.

На първо място се класира участника, предложил най-ниска цена.

VI. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ

Получените оферти се предават на председателя на комисията, за което се съставя протокол. Протоколът се подписва от предаващото лице и от председателя на комисията.

Възложителят със заповед определя нечетен брой лица, които да разгледат и оценят получените оферти.

Комисията отваря офертите по реда на тяхното постъпване и обявява ценовите предложения. При извършване на тези действия могат да присъстват представители на участниците.

Комисията съставя протокол за разглеждането и оценката на офертите и за класирането на участниците. Протоколът се представя на възложителя за утвърждаване, след което в един и същ ден се изпраща на участниците и се публикува в профила на купувача.

Председателят на комисията:

1. свиква заседанията на комисията и определя график за работата й;

2. информира възложителя за всички обстоятелства, които препятстват изпълнението на поставените задачи в посочените срокове;

3. отговаря за правилното съхранение на документите до предаването им за архивиране;

4. прави предложения за замяна на членове на комисията при установена невъзможност някой от тях да изпълнява задълженията си.

Членовете на комисията:

1. участват в заседанията на комисията;

2. лично разглеждат документите, участват при вземането на решения и поставят оценки на офертите;

3. подписват всички протоколи от работата на комисията.

Решенията на комисията се вземат с обикновено мнозинство.

Когато член на комисия не е съгласен с решенията и предложенията на комисията, той подписва съответните документи с особено мнение. Особеното мнение се аргументира писмено, като мотивите са неразделна част от протокола.

Членовете на комисията представят на възложителя декларация по чл. 103, ал. 2 ЗОП след получаване на списъка с участниците и на всеки етап от процедурата, когато настъпи промяна в декларираните данни.

Всеки член на комисията е длъжен да си направи самоотвод, когато установи, че:

1. по обективни причини не може да изпълнява задълженията си;

2. е възникнал конфликт на интереси.

Възложителят е длъжен да отстрани член на комисията, за когото установи, че е налице конфликт на интереси с участник. В този случай действията на отстранения член, свързани с разглеждане на офертите и с оценяване на предложенията на участниците, след настъпване на установените обстоятелства не се вземат предвид и се извършват от новия член.

В тези случаи възложителят определя със заповед нов член.

Членовете на комисията са длъжни да пазят в тайна обстоятелствата, които са узнали във връзка със своята работа в комисията.

Комисията и всеки от членовете й са независими при изразяване на становища и вземане на решения, като в действията си се ръководят единствено от закона. Всеки член на комисия е длъжен незабавно да докладва на възложителя случаите, при които е поставен под натиск да вземе нерегламентирано решение в полза на участник.

Комисията класира участниците по степента на съответствие на офертите с предварително обявените от възложителя условия.

Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение по показатели извън посочените по т. 1, сравнени в низходящ ред съобразно тяхната тежест.

Комисията провежда публично жребий за определяне на изпълнител между класираните на първо място оферти, ако участниците не могат да бъдат класирани в съответствие с т. 1 и т.2.

От участие в процедурата се отстранява участник в следните случаи:

1/ Когато участникът не е представил някой от документите, предвидени в настоящите указания;

2/ Когато участникът е представил оферта, която е непълна или не отговаря на предварително обявените условия в тази документация, или не се е съобразил с изготвените от Възложителя образци, или не са спазени указанията за изготвянето им.

VII. СКЛЮЧВАНЕ НА ДОГОВОР

Възложителят сключва писмен договор за обществена поръчка с участника, класиран на първо място и определен за изпълнител.

*Преди сключването на договор за обществена поръчка, възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.*

Договорът се сключва в пълно съответствие с проекта на договор, представен в документацията и включва задължително всички предложения от офертата на участника, въз основа на които е определен за изпълнител. Договорът за изпълнение на обществена поръчка не се сключва с участника, класиран на първо място, ако същия не представи в определения от Възложителя срок необходимите документи, упоменати в настоящата документация.

*За всички неуредени въпроси се прилагат разпоредбите на ЗОП и ППЗОП.*

*VIII. ПРОЕКТ НА ДОГОВОР ЗА ВЪЗЛАГАНЕ НА ОБЩЕСТВЕНА ПОРЪЧКА*

Проект

**ДОГОВОР**

№

Днес, 2019 г., в гр. ……………….., на основание чл.194, ал. 1 от Закона за обществените поръчки (ЗОП), се сключи настоящият договор между:

**ОБЩИНА ТОПОЛОВГРАД**, с адрес на управление Тополовград, пл. “Освобождение” № 1, ЕИК № 000970464, представлявана от **БОЖИН ПЕТРОВ БОЖИНОВ** - Кмет и **КИРИЛ ПЕТКОВ КИРОВ** – Главен счетоводител, наричанапо-долу ВЪЗЛОЖИТЕЛ, от една страна

и

1. ЕИК , със седалище и

адрес на управление: представлявано от

, наричано за краткост ИЗПЪЛНИТЕЛ.

Страните се споразумяха за следното:

**І. ПРЕДМЕТ НА ДОГОВОРА.**

Чл.1.(1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извършва със собствен труд, материали, механизация, транспорт, на свой риск и отговорност ***„Абонаментнаподдръжка на мрежите и съоръженията за уличното осветление, осветление на градски парк и нов гробищен парк Тополовград, както и на 2 (два) броятрафопостове, общинскасобственост на територията на Община Тополовград до 31.01.2021 год. включително.”***

Чл.2 **ВЪЗЛОЖИТЕЛЯТ** предава за обслужване на Изпълнителя 2 броя трафопостове-общинска собственост – трафопост „ДВПР”- с. Радовец и трафопост „Мелница”- гр.Тополовград, мрежите и съоръженията на уличното осветление и 3895 броя осветителни тела, осветлението на Градски парк Тополовград със 101 бр., Нов гробищен парк Тополовград с 5 бр., които са основата за определяне на постоянните разходи за обслужване на горепосочените съоръжения.

Чл.3 Съоръженията застъпени в предмета на договора включват всички необходими за общинското улично и парково осветление електротехнически, строителни и механични съоръжения, като разпределителни уредби, кабелни мрежи, носещи конструкции, лампи и осветителни тела.

Чл.4.(1) **ИЗПЪЛНИТЕЛЯТ** се задължава да извършва всички видове дейности, включени в ценовото предложение, включително и поддръжката на 2 (два) броя трафопоста – общинска собственост.

(2) При възстановяване на възникнали аварии в трафопостовете ще се възстановяват само допълнително направените разходи за материали за дейности извън тези, посочени в техническата спецификация срещу представени фактури за закупените материали.

**IІ. ЦЕНА И НАЧИН НА ПЛАЩАНЕ.**

Чл.5 Цената на услугата, предмет на договора е на стойност **……….............***(…………. …………………………………………………………….)* лева без ДДС и **…………........................***(…………. …………………………………………………………….)* лева с ДДС , формирана на база броя 3895 бр. улични и 106 бр. парковиосветителни тела и 2 бр. трафопостове, общинскасобственост, и единичната цена за поддръжка на 1 бройосветителнотяло - ...........................,(........................................................) без ДДС и **…………........................***(…………. …………………………………………………………….)* лева с ДДС ,посочена в ценовото предложение, неразделна част от настоящия договора.

Чл.6.(1) Разплащането на договорирана цена ще се извършва ежемесечно на равни вноски в размер на ............ лева без ДДС и ...............лева с ДДС в 5 (пет)-дневен срок след представяне на оригинална фактура за дължимата сума. и констативен протокол за извършените видове работа и вложени материали, подписани от упълномощени от кмета лица.

**IІІ.СРОК:**

Чл.7 Договора влиза в сила от деня на подписването му.

Чл.8 Договора се сключва за срок до 31.01.2021 год.

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ:**

Чл.9 **ВЪЗЛОЖИТЕЛЯ** осигурява на **ИЗПЪЛНИТЕЛЯ** условия за изпълнение на задълженията по договора.

Чл.10 **ВЪЗЛОЖИТЕЛЯТ** след сключване на договора и започване на изпълнението извършва чрез свои специалисти ежедневен контрол на изпълнението без да пречи на дейността на изпълнителя и специалистът ежеседмично докладва на кмета на общината за състоянието.

Чл.11 **ВЪЗЛОЖИТЕЛЯТ** подпомага **ИЗПЪЛНИТЕЛЯ** при издаване на необходимите разрешения и документи, а когато това не е от неговата компетентност да съдейства за издаването им.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ:**

Чл.12.(1) **ИЗПЪЛНИТЕЛЯТ**  се задължава да извършва дейностите, предмет на поръчката съобразно изискванията на действуващите в Българиянормативнидокументи, на Наредба № 3 за устройството на електрическитеуредби и електропроводните линии, Наредба № 8 за правила и норми за разполагане на технически проводи и съоръжения в населени места, Правилника по безопасността на труда и експлоатацията на електрическитеуредби и съоръжения, и вложенитематериали да отговарят на действащитестандарти.

Чл.13 **ИЗПЪЛНИТЕЛЯТ** се задължава да извършва всички дейности за функционирането на общинското осветление и поддържа в пълна изправност описаните съоръжения лично (включително със свои специалисти).

Чл.14 **ИЗПЪЛНИТЕЛЯТ** извършва за своя сметка безплатния достъп до мрежата, който включва обезопасяването на работното място, изключване на напрежението и заземяване.

Чл.15 **ИЗПЪЛНИТЕЛЯТ** се задължава да извършва настройката на часовниците и подмяна на осветителни тела след заявка от **ВЪЗЛОЖИТЕЛЯ.**

Чл.16 **ИЗПЪЛНИТЕЛЯТ** се задължава при подаден сигнал за възникнали смущения да вземе необходимите мерки за възстановяване на нормалната работа на осветлението във възможно най-кратък срок, като изхожда от времето и мястото на възникване на смущенията.

Чл.17.(1) **ИЗПЪЛНИТЕЛЯТ** се задължава да се отзовава на заявката, отправена към него от **ВЪЗЛОЖИТЕЛЯ,** в случай на неизправност в мрежите и съоръженията на уличното осветление и трафопостовете до 24 часа.

(2) Заявката се подава чрез факс, телефон или електронно писмо.

Чл.18 **ИЗПЪЛНИТЕЛЯТ** се задължава за извършване на плановите ремонтни дейности да осигури обучен персонал, необходимите инструменти и материали и необходимата специализирана техника и механизация.

Чл.19 **ИЗПЪЛНИТЕЛЯТ** не може да прехвърля правата и задълженията си по този договор на трети лица.

Чл.20 **ИЗПЪЛНИТЕЛЯТ** следва да представи на **ВЪЛОЖИТЕЛЯ** лиценз за извършваните дейности.

**VІ. ИЗМЕНЕНИЯ НА ДОГОВОРА:**

Чл.21 При промяна на нормативните актове, регулиращи обществените отношения предмет на договора, страните се задължават в едномесечен срок да преуредят отношенията си съобразно настъпилите промени.

Чл.22 **ВЪЗЛОЖИТЕЛЯТ** не носи отговорност за последствията по неизпълнение на задълженията на **ИЗПЪЛНИТЕЛЯ** по договора спрямо трети лица.

Чл.23 Страните по договора отправят всички съобщения и уведомления в писмена форма.

**VII. КОНТРОЛ И САНКЦИИ:**

Чл.24 Гаранцията за изпълнение на настоящия договор е парична в размер на **……………..**( *………………….*) лева, равняваща се на 3 % от стойността по чл.5 от настоящия договор, внесена в ……………………….. с ………………..от ……………….2019 година. Същата ще бъде възстановена в 7 (седем) дневен срок след приключване на договора.

Чл.25 Контролът по изпълнение на договора се извършва от отдел „ППУТ” при Община Тополовград.

Чл.26 При забавяне от страна на **ВЪЗЛОЖИТЕЛЯ** плащане на дължимите суми се дължи неустойка в размер на 0.5% за всеки ден просрочие върху дължимата сума, но не повече от 10%, която се внася отделно от дължимата сума.

**VІII. ОБЩИ УСЛОВИЯ:**

Чл.27.(1) Договорът се прекратява:

- по взаимно съгласие;

- с изтичане на срока на договора;

- при прекратяване на юридическото лице **ИЗПЪЛНИТЕЛ**, ако няма правоприемник ;

- при влязло в сила решение за обявяване в несъстоятелност на **ИЗПЪЛНИТЕЛЯ**;

- по силата на съдебно или арбитражно решение;

- при други, предвидени в законодателството обстоятелства;

- при едностранно виновно неизпълнение на договора от **ИЗПЪЛНИТЕЛЯ** или **ВЪЗЛОЖИТЕЛЯ** с писмено предизвестиe от 6 месеца;

(2) При взаимно съгласие и ако изпълнението на договора е невъзможно поради независещи от страните причини (опасност за националната сигурност, отбраната на страната и за околната среда) никоя от страните не дължи обезщетение.

(3) **ВЪЗЛОЖИТЕЛЯТ** може да прекрати договора, ако в резултат на обстоятелствата възникнали след сключването му не е в състояние да изпълни задълженията си, при което дължи на изпълнителя обезщетение за щетите възникнали от подписването на договора.

(4) При обективна невъзможност за осъществяване на дейността временно от природен характер, след преодоляване на извънредните обстоятелства в подходящ срок, **ИЗПЪЛНИТЕЛЯТ** се задължава да възстанови нормалния цикъл на работа.

(5) При преобразуване на юридическо лице **ИЗПЪЛНИТЕЛ**, правоприемника приема за изпълнение на договора.

Чл.28 Страните решават споровете възникнали по изпълнението на договора по взаимно съгласие, а ако не се постигне такова по съдебен ред.

Чл.29 За неуредени въпроси в договора се прилагат разпоредбите на ЗЗД и други нормативни актове на РБ.

Неразделна част от настоящия договор са Техническото и Ценовото предложение.

Договорът се сключи в три еднообразни екземпляра – два за Община Тополовград и един за **ИЗПЪЛНИТЕЛЯ**.

**ИЗПЪЛНИТЕЛ: ВЪЗЛОЖИТЕЛ:**

**ОБЩИНА ТОПОЛОВГРАД:**

**УПРАВИТЕЛ: ............................. КМЕТ:..................................................**

(Б. Божинов)

**ГЛ. СЧЕТОВОДИТЕЛ:.......................**

( К. Киров)